ถ้าถุงยางไม่หลุดไม่รั่ว แล้วโอกาสท้องอีก2%มาจากไหนหรอครับ
สวัสดีค่ะ โอกาสการตั้งครรภ์ขณะใช้ถุงยางอนามัยนั้น ถ้าใช้ตลอดการมีเพศสัมพันธ์ ถุงยางไม่ขาด ไม่รั่วให้เห็นอย่างชัดเจนนั้น ก็มีโอกาสตั้งครรภ์ได้น้อยมาก เรียกว่าเข้าใกล้ 0% แต่ในทางการแพทย์ไม่สามารถจะบอกอะไรได้แน่ชัด เช่น การบอกว่าใส่ถุงยางอนามัยไม่ท้องแน่นอน 100% นั้นไม่สามารถบอกได้ เนื่องจากยังมีข้อจำกัดในการใช้ และปัจจัยอีกหลายอย่าง เช่นประสิทธิภาพของถุงยางเอง ว่าถุงยางยังมีสภาพยางที่ดีอยู่ ถุงยางได้มาตรฐาน ไม่มีการฉีกขาดขณะแกะซอง การใส่ ใส่ถูกด้าน ใส่ถูกขนาดหรือเปล่า แล้วตอนมีเพศสัมพันธ์กัน มีการร่นของถุงยางโดยไม่รู้ตัวหรือไม่ มีรูเล็กๆที่มองไม่เห็นหรือเปล่า แล้วตอนถอดถุงยางได้ถอดตอนอวัยวะเพศแข็งตัวเต็มที่ ถอดแล้วน้ำไม่ล้นออกมาไปที่ช่องคลอดหรือเปล่า เป็นต้นดังนั้นจะเห็นว่ามีอีกหลายปัจจัยที่เข้ามามีผลในการมีประสิทธิภาพของถุงยาง ซึ่งบางปัจจัยเราก็ควบคุมเองไม่ได้ และอาจจะไม่สังเกต ไม่ทราบ ดังนั้นก็มีบางกรณีแต่ก็น้อยมากๆ ที่ผู้ใช้ถุงยางอนามัยก็จะยังมีโอกาสตั้งครรภ์ได้ค่ะ